TUTKIMUSTA, OPISKELUA, HARJOITTELUA, VAPAAEHTOISTYÖTÄ, OPPILASVAIHTO-OHJELMAA TAI KOULUTUSHANKETTA JA AU PAIRINA TYÖSKENTELYÄ VARTEN TAPAHTUVAN KOLMANSIEN MAIDEN KANSALAISTEN MAAHANTULON JA OLESKELUSTA ANNETUN EUROOPAN PARLAMANTIN JA NEUVOSTON DIREKTIIVIN KANSALLINEN TÄYTÄNTÖÖNPANO

|  |
| --- |
| **Asettamispäätös** |
|  | Sisäministeriö on tänään asettanut hankkeen tutkimusta, opiskelua, harjoittelua, vapaaehtoistyötä, oppilasvaihto-ohjelmaa tai koulutushanketta ja au pairina työskentelyä varten tapahtuvan kolmansien maiden kansalaisten maahantulon ja oleskelun edellytyksistä (uudelleenlaadittu) koskevan direktiivin (2016/801/EU) täytäntöönpanemiseksi. |
| **Toimikausi** |
|  | 13.10.2016 - 31.5.2018Hallituksen esitys on tarkoitus antaa eduskunnalle viimeistään kevätistuntokaudella 2018. |
| **Tausta** |
|  | Euroopan parlamentti ja neuvosto hyväksyivät 11 päivänä toukokuuta 2016 mainitun direktiivin, joka on pantava kansallisesti täytäntöön viimeistään 23 päivänä toukokuuta 2018. |
| **Tavoitteet**Hankkeen tavoitteena on koordinoida ja valmistella ja raportoida direktiivin kansallinen täytäntöönpano sen asettaman määräajan kuluessa.  |
|  |  |
| **Tehtävä**Tehtävänä on direktiivin pakollisten osioiden täytäntöönpano osaksi kansallista lainsäädäntöä. Siten täytäntöönpano koskee tutkimusta, opiskelua, harjoittelua ja vapaaehtoistyötä. Direktiivin vapaaehtoisia osioita täytäntöönpano ei koske. Tehtävänä on mahdollisuuksien mukaan ottaa huomioon muutkin lainsäädännön muutostarpeet aihealueeseen liittyen, ottaen huomioon esim. mitä Valtiontalouden tarkastusviraston tuloksellisuustarkastuskertomuksessa 3/2016 (Maahantulon viranomaistoiminta ja sen kehittäminen) on esitetty.Tehtävänä on selvittää täytäntöönpanon edellyttämät lainsäädäntötarpeet ja valmistella ehdotukset tarvittaviksi lainsäädännön muutoksiksi sekä sovittaa valmisteltavien säännösten kanssa yhteen mahdollisesti itsenäisesti annettavien ja muiden esitysten yhteydessä annettavien säännösten valmistelu.**Organisointi** |
|  |  |

Hankkeen vastuuhenkilö on erityisasiantuntija Jarmo Tiukkanen sisäministeriön maahanmuutto-osaston oikeudellisesta yksiköstä. Hankkeen työryhmään kuuluu samasta yksiköstä lisäksi ylitarkastaja Berit Kiuru.

Hankkeen työryhmään kuuluu muista ministeriöistä seuraavat edustajat (ja mahdolliset varaedustajat): opetusneuvos Eeva Kaunismaa opetus- ja kulttuuriministeriöstä, hallitusneuvos Marja-Terttu Mäkiranta sosiaali- ja terveysministeriöstä, hallitusneuvos Olli Sorainen työ- ja elinkeinoministeriöstä, ylitarkastaja Janne Kinnunen (varalla tulosalueen johtaja Pauliina Helminen) Maahanmuuttovirastosta.

Hankkeen aikana kuullaan ulkoasiainministeriön (hallinnollisen avustaja, vastuuvirkamies Eliisa Kojo), ympäristöministeriön (hallitussihteeri Anu Gentz) ja valtiovarainministeriön (budjettineuvos Outi Luoma-aho) edustajia sekä mahdollisesti myös muita tahoja.

Hankkeen tekninen sihteeri on säädösvalmisteluavustaja Niina Koivunen maahanmuutto-osaston ohjaus- ja kehittämisyksiköstä.

|  |
| --- |
| **Kustannukset ja rahoitus** |
|  | Työ tehdään virkatyönä. Sisäministeriössä kustannukset (työaika) kohdennetaan toiminnolle lakien ja asetusten valmistelu 2000 520 100. Osastopäällikön sijaisena,lainsäädäntöjohtaja Riitta KoponenNeuvotteleva virkamies Harri Sivula |
|  |   |
|  |  |

JAKELU Hankkeen valmisteluryhmä

Opetus- ja kulttuuriministeriö

Sosiaali- ja terveysministeriö

Työ- ja elinkeinoministeriö

Ulkoasiainministeriö

Valtiovarainministeriö

Ympäristöministeriö

Maahanmuuttovirasto

TIEDOKSI Sisäministeri Paula Risikko

Kansliapäällikkö Päivi Nerg, SM

Erityisavustaja Rönnholm, SM

SM/viestintä

MMO